**פרק שני: מגוון יצורים חיים**

**מרכיבי סביבה והשפעתם על יצורים חיים: תחרות**

**⏴ במבט חדש לכיתה ו**

**היקף יחידת הלימוד:** 2 שיעורים

**עמודים:** 266 - 268

# מטרות

* לתאר את המאפיינים של קשר הקיום תחרות.
* לתת דוגמאות של קשרי תחרות בין יצורים חיים בסביבות חיים.
* לתאר קשרי קיום בין יצורים חיים בטבע.
* לערוך תצפית על התנהגות יצורים חיים
* לארגן נתונים בטבלה ולהסיק מסקנות על קשר הקיום שמתקיים ביניהם.

# מהלך השיעור על פי מרכיבי מעגל הלמידה

## פתיחה

בקשר קיום מסוג תחרות יצורים חיים מתחרים על משאב קיום מוגבל )מרחב מחיה, מזון, מים ועוד). בקשר זה יש "מרוויחים" ויש "מפסידים".

* צופים בסרטון [אריות נלחמים בתנין](http://news.walla.co.il/item/2778878).

מקיימים דיון להעלאת ידע מוקדם באמצעות השאלות הבאות:

* תארו איזו תופעה מוצגת בסרטון?
* על איזה משאב קיום מתחרים האריות והתנין?
* מתי נוצרת תחרות בין יצורים חיים?
* תנו דוגמאות נוספות לקשר מסוג תחרות בין יצורים חיים.
* האם גם בין בני אדם יש קשרים כאלה? הביאו דוגמא.

## התנסות

מבצעים את המשימה **מי מתחרה במי?**, עמודים 266 - 267. קוראים את קטעי המידע 2,1 ועונים על שאלות שבעמודים אלה.

## המשגה

קוראים את קטע המידע במסגרת כחולה ועונים על שאלה 2 בעמוד 267. שאלה זו מזמנת הבנייה של העיקרון המדעי של קשר הקיום תחרות בדרך אינדוקטיבית (מהפרטים והדוגמאות לכלל).

## יישום

מבצעים את המשימה **חוקרים ומגלים- מגלים קשרי קיום בין יצורים חיים** עמוד 268. משימה זו מהווה משימה מסכמת של כל יחידת הלימוד העוסקת בקשרי קיום בין יצורים חיים.

עונים על שאלה 5 בתבנית **במבט חוזר**, עמוד 275.

## סיכום ורפלקציה

* כיצד לדעתכם משפיעה תחרות על משאבי קיום על מגוון המינים בטבע?
* תנו דוגמה לכל סוג של קשר קיום שלמדתם.
* מה השיעור חידש לי?
* סיכום אישי לשיעור: משפט אחד או שניים על הנלמד בשיעור.
* כיצד למדתי ומה אהבתי בשיעור?